
pariter mittere brevia sua rogando quod ad parliamentum
suum interessent.

Item, rex solebat facere summonitiones suas archiepiscopis,
episcopis, et aliis exemptis personis, ut abbatibus, prioribus,
decanis, et aliis ecclesiasticis personis, qui habent jurisdictiones
per hujusmodi exemptiones et privilegia separatim, quod ipsi
pro quolibet decanatu et archidiaconatu Angliae per ipsos
decanatus et archidiaconatus, eligi facerent duos peritos et
idoneos procuratores de proprio archidiaconatu ad veniendum
et interessendum ad parliamentum, ad illud subeundum,
allegandum et faciendum idem quod facerent omnes et singulae
personae ipsorum decanatuum et archidiaconatuum, si ibidem
personaliter interessent. . . .

De Laicis.

Item, summoned et venire debent omnes et singuli comites
et barones, et eorum pares, scilicet illi qui habent terras et
redditus ad valentiam comitatus vel baroniae integrae, vide-
licet viginti feoda unius militis, quolibet feodo computato ad
viginti libratas, quae faciunt quadringentas libratas in toto,
vcl ad valentiam unius baroniae integrae, scilicet tresdecim
feoda et tertiam partem unius feodi militis, quolibet feodo
computato ad viginti libratas, quae faciunt in toto quadrin-
gentas marcas ; et nulli minores laici surnmoneri nee venire
debent ad parliamentum, ratione tenurae suae, nisi eorum
praesentia aliis de causis fuerit utilis vel necessaria ad parlia-
mentum, et tune de illis fieri debet sicut dictum est de minoribus
clericis, qui ratione tenurae suae ad parliamentum venire
minime tenentur.

De Baronibus Portuum.

Item, rex tenetur mittere brevia sua custodi Quinque
Portuum quod ipse eligi faciat de quolibet portu per ipsum
portum duos idoneos et peritos barones ad veniendum et
interessendum ad parliamentum suum, ad respondendum,
subeundum, allegandum, et faciendum idem quod baroniae
suae, ac si ipsi de baroniis illis omnes et singuli personaliter
interessent ibidem ; et quod barones hujusmodi veniant cum
warantis suis duplicatis, sigillis communibus portuum suorum
signatis, quod ipsi rite ad hoc electi, et attornati sunt, et missi
pro baroniis illis, quarum una liberabitur clericis de parlia-
mcnto, et alia residebit penes ipsos barones. . . .